จากสถานการณ์ โควิด-19 หุ้นที่น่าสนใจในกลุ่ม Defensive มีอะไรบ้าง
การเลือกหุ้นในกลุ่มปลอดภัยที่เป็นกลุ่ม Defensive หรือที่มีแนวโน้มกำไรเติบโตดี เพื่อรับมือความเสี่ยงที่ยังสูงขึ้น โดยมีหุ้นที่น่าสนใจ ได้แก่ 
 
1. BDMS ผลประกอบการไตรมาส 2 ปี 2564 จะฟื้นตัวอย่างแข็งแกร่งจากบริการที่เกี่ยวกับโควิด รวมถึงยังได้อานิสงส์จากกระจายวัคซีนมากขึ้น โดยเฉพาะโรงพยาบาลในแหล่งท่องเที่ยวซึ่งคิดเป็น 14% ของรายได้ ขณะที่ฐานผู้ป่วยกลุ่มประกันสุขภาพภาคเอกชนยังมีศักยภาพในการเติบโตอย่างแข็งแกร่ง 
 
2. GPSC กำไรไตรมาส 2 ปี 2564 จะปรับตัวขึ้นเมื่อเทียบกับไตรมาสก่อนหน้า (QoQ) จากการหยุดซ่อมบำรุงลดลง ต้นทุนก๊าซลดลง และการดำเนินงานเต็มไตรมาสของโรงไฟฟ้า GE เฟส 5 ขณะที่การระบาดของโควิดรอบนี้กระทบต่ออุปสงค์จากภาคอุตสาหกรรมน้อยกว่าปีก่อน 
 
3. RJH แนวโน้มกำไรไตรมาส 2 ปี 2564 เติบโต QoQ จากจำนวนผู้เข้าใช้บริการตรวจโควิดที่เพิ่มขึ้นอย่างมาก รวมถึงในไตรมาส 4 ปี 2564 ยังได้อานิสงส์จากการให้บริการวัคซีนโควิดทางเลือก 
  
4. WICE คาดกำไรไตรมาส 2 ถึงสิ้นปีนี้ ยังเติบโตเมื่อเทียบกับช่วงเดียวกันปีก่อน (YoY) จากอุปสงค์ขนส่งสินค้าที่เติบโตดีทุกช่องทาง และยังได้ปัจจัยหนุนจากค่าระวางทั้งเรือและอากาศที่สูงขึ้น บวกกับธุรกิจ CBS จะได้รับมอบตู้คอนเทนเนอร์ที่เหลืออีก 50% ใน 2Q64 
 
5. PM แม้แนวโน้มกำไรไตรมาส 2 ปี 2564 หดตัว QoQ แต่ยังเติบโต YoY จากบริษัทและคู่ค้ามีแผนออกสินค้าใหม่ รวมถึงมีแผนขยายตัวแทนและศูนย์กระจายสินค้า พร้อมทั้งเพิ่มช่องทางจำหน่ายออนไลน์เพื่อคุมต้นทุนการกระจายสินค้า
5.ความรู้ทางการเงิน,4.ข่าวเศรษฐกิจและการเงิน